**Zápisnica zo zasadnutia Obecného zastupiteľstva**

**zo dňa 02.07. 2014**

**Prítomní:** podľa prezenčnej listiny, ktorá tvorí súčasť zápisnice

Program:

1. Otvorenie a privítanie prítomných
2. Schválenie programu zasadnutia
3. Určenie overovateľov zápisnice a zapisovateľa
4. Kontrola uznesení
5. Výstavba obecných nájomných bytov
6. Správa hlavného kontrolóra obce k Záverečnému účtu obce za rok 2013
7. Informovanie o vypracovávaní projektu kanalizácie a prevzatia náj. bytov cez ŠFRB
8. Kultúrno-spoločenské akcie júl - august 2014
9. Rôzne
10. Diskusia
	1. Zasadnutie OZ otvorila V. Šipková, starostka obce. Na zasadnutí bolo prítomných 7 poslancov.
	2. V. Šipková, starostka obce prečítala program zasadnutia. Navrhla zmenu programu zasadnutia a na úvod dať priestor na prezentáciu predstaviteľov spoločnosti Innovia, s. r. o., Trnava. Program zasadnutia bol schválený.
	3. Predstavitelia spoločnosti Innovia, s. r. o. Trnava, prezentovali na zasadnutí OZ svoju firmu, ktorá sa zaoberá výstavbou a kompletnou rekonštrukciou bytových domov. Predstavili ponuku výstavby nových bytových domov v obci a rekonštrukciu budovy zdravotného strediska s využitím prostriedkov zo ŠFRB. Poslanci OZ doporučili starostke obce pokračovať v jednaní s fi. Innovia.
	4. V. Šipková predložila návrh na určenie overovateľov zápisnice poslancov Michala Čekana a RNDr. Annu Duračkovú, zapisovateľku zápisnice Bc. Máriu Krátkú.
	5. Uznesenia z predchádzajúceho zasadnutia prečítala hlavná kontrolórka obce p. Mária Horinová.
	6. Stanovisko k záverečnému účtu obce za rok 2013 predložila hlavná kontrolórka obce p. Horinová. Tvorí súčasť zápisnice.
	7. Starostka obce informovala prítomných, že obeci nebolo doposiaľ doručené písomné stanovisko o poskytnutí, resp. neposkytnutí finančných prostriedkov zo ŠFRB na prefinancovanie bytového domu s. č. 468.

Ďalej starostka informovala prítomných, že stále prebiehajú prípravné práce k vyhotoveniu nového projektu dobudovania kanalizácie obce a rozšíreniu a modernizácie ČOV. Tieto spočívajú v geodetických prácach, domeranie polohopisov a výškopisov, spracovanie digitálnej katastrálnej mapy.

* 1. Starostka obce informovala prítomných o pripravovanom koncerte DH Borovienka v obci pri príležitosti spomienky na úmrtie Dr. Štefana Moysesa. OŠK Veselé poriada dňa 27. 7. futbalový turnaj. Dňa 24. 8. budú v obci hody, prisľúbená je účasť lunaparku Dubský. Hodové zábavy usporiada OŠK Veselé v piatok a v sobou na štadióne. V bare usporiada tanečnú zábavu v sobotu a v nedeľu p. Fodranová. V nedeľu bude v centre obce koncert DH Veselanka.
	2. Starostka obce oboznámila prítomných s vyhlásením volieb do orgánov samosprávy obcí, ktoré sa budú konať 15. 11. 2014.

V našej obci pre voľby do orgánov samosprávy navrhuje, tak ako doposiaľ, vytvorenie jedného volebného obvodu, v ktorom sa bude voliť 7 poslancov do obecného zastupiteľstva a celý pracovný úväzok na výkon funkcie starostu obce Veselé na celé volebné obdobie.

Starostka obce oboznámila prítomných o výberovom konaní na funkciu riaditeľa ZŠ Veselé, ktoré sa konalo dňa 20. 6. 2014. Do výberového konania bola prihlásená jedna uchádzačka a bola zvolená výberovou komisiou Mgr. Alena Jankechová.

Povinnosťou obcí podľa zákona č. 223/2001 Z. z. o odpadoch a o zmene a doplnení niektorých zákonov je zabezpečiť triedenie odpadov. Obec Veselé zavádza pravidelný zber a prepravu triedeného odpadu kovy, kovové obaly do dvoch kontajnerových červených nádob, ktoré sú umiestnené pri budove č. 57 – dom služieb a pri budove č. 183 – pizzéria Kohút. Pripravuje sa separácia odpadu kompozitné obaly (tetrapaky) formou plastových vriec z každej domácnosti. V čo najkratšom období sa bude musieť obec vysporiadať s ďalšou komoditou a to je bioodpad.

Starostka obce informovala prítomných o prevedených prácach na oprave budovy OŠK Veselé. Boli vybudované dva úložné priestory medzi novým sociálnym zariadením a šatňami, bol opravený a dobudovaný odkvapový systém zo striech, vybudovaný spojovací chodník, vymenené okná a dvere za plastové. Náklady na prevedené práce predstavujú sumu 12089,23.

Na rozhodnutie poslancov OZ o asanácii bývalého kúpaliska v obci sa starostka obce a poslanci stretli s negatívnou odozvou niektorých občanov. Starostka obce požiadala o vyjadrenie sa k tejto stavbe odborníkov z odboru vodných stavieb, ktorí spolupracujú s obcou pri príprave projektov dobudovania kanalizácie. Podľa ich ústneho vyjadrenia, sa stavba kúpaliska na súčasne platné požiadavky nedá opraviť.

Ďalej sa starostka obce zaoberala problémom využitia, resp. asanácie schátralého objektu bývalých WC na školskom dvore.

10 . Na záver starostka obce poďakovala prítomným za účasť na zasadnutí.

Vo Veselom 2. 7. 2014

**Uznesenia Obecného zastupiteľstva vo Veselom zo dňa 2. 7. 2014**

**Uznesenie Obecného zastupiteľstva vo Veselom č. 29/2014**

Obecné zastupiteľstvo vo Veselom

Schvaľuje

program zasadnutia na deň 2. 7. 2014

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 30/2014**

Obecné zastupiteľstvo vo Veselom

určuje

overovateľov zápisnice poslancov Michala Čekana a RNDr. Annu Duračkovú, zapisovateľku zápisnice Bc. Máriu Krátkú.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 31/2014**

Obecné zastupiteľstvo vo Veselom

berie na vedomie

predložené uznesenia Obecného zastupiteľstva zo dňa 26. 5. 2014.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 32/2014**

Obecné zastupiteľstvo vo Veselom

berie na vedomie

stanovisko hlavnej kontrolórky obce Veselé k záverečnému účtu obce Veselé za rok 2013.

Prítomných 7 poslancov

Schválilo 7 poslancov

**Uznesenie Obecného zastupiteľstva vo Veselom č. 33/2014**

Obecné zastupiteľstvo vo Veselom

1. schvaľuje

pre voľby do orgánov samosprávy obcí určené na deň 15. 11. 2014 vytvorenie jedného volebného obvodu pre obec Veselé, v ktorom sa bude voliť 7 poslancov do obecného zastupiteľstva

1. určuje

celý pracovný úväzok na výkon funkcie starostu obce Veselé na celé volebné obdobie.

Prítomných 7 poslancov

Schválilo 7 poslancov

Vo Veselom 2. 7. 2014

Viera Šipková

Starostka obce

Zapísala: Bc. Mária Krátká ....................................................

Overovatelia zápisnice:

Michal Čekan .....................................................

RNDr. Anna Duračková ......................................................